# ZMLUVA O DIELO

uzatvorená podľa § 536 a násl. Zákona č.513/1996 Zb. Obchodného zákonníka,

v znení neskorších predpisov (ďalej len ako „Zmluva“)

**Odberateľ:**

Obchodné meno: Výskumný ústav ovocných a okrasných drevín a.s., skrátene

VÚOOD, a.s.

Sídlo: Prievidzská 53, 972 01 Bojnice, Slovenská republika

IČO: 31 639 216

IČ DPH: SK20220469187

Zapísaný v Obchodnom registri Okresného súdu Trenčín, Oddiel: Sa, vl.č. 296/R

Bankové spojenie: ČSOB

Č. ú (IBAN): SK32 7500 0000 0040 3082 2636

Štatutárny orgán: Ing. Miroslav Betík– predseda predstavenstva

Ing. Maroš Kminiak- člen predstaventva

Ing. Irena Cagáňová, PhD.- člen predstaventva

(ďalej len „Objednávateľ“)

**a**

**Dodávateľ:**

Obchodné meno: [uchádzač doplní]

Sídlo: [uchádzač doplní]

IČO: [uchádzač doplní]

IČ DPH: [uchádzač doplní]

Zapísaný v Obchodnom registri Okresného súdu [uchádzač doplní] Oddiel: [uchádzač doplní] vl.č. [uchádzač doplní]

Bankové spojenie: [uchádzač doplní]

Č. ú (IBAN): [uchádzač doplní]

Štatutárny orgán: [uchádzač doplní]

E-mail: [uchádzač doplní]

(ďalej len „Zhotoviteľ“)

(Objednávateľ a Zhotoviteľ sú ďalej označovaní len ako „Strany“ a každý z nich samostatne len ako „Strana“)

1. **Predmet plnenia**
2. Táto zmluva sa uzatvára ako výsledok obstarávania v zmysle Usmernenia Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020, aktualizácia č. 4., na zákazku s názvom „**Výsadba ovocných sadov v spoločnosti VÚOOD a.s. Bojnice**“, **časť 1**: Sad 2 Čierna ríbezľa a malina, **časť 2:** Sad 3 Arónia [uchádzač vyberie časť na ktorú predkladá ponuku].
3. Zhotoviteľ sa zaväzuje na vlastné náklady a riziko vykonať pre Objednávateľa realizáciu ovocného sadu bližšie definovaného v Technickej špecifikácii, ktorá tvorí Prílohu č. 1 tejto zmluvy a Projekte, ktorý tvorí prílohu č. 2 tejto zmluvy (ďalej len „**Dielo**“), a to všetko v rozsahu a za podmienok určených v Zmluve. Objednávateľ sa zaväzuje riadne a včas vykonané Dielo prevziať a zaplatiť Zhotoviteľovi dohodnutú cenu podľa Zmluvy.
4. Bez toho, že by bolo dotknuté akékoľvek iné ustanovenie Zmluvy, Zhotoviteľ sa týmto zaväzuje vykonať, dokončiť a odovzdať Dielo, a to všetko v súlade s podmienkami Zmluvy. Strany týmto súhlasia a uznávajú, že Dielo zahŕňa aj tieto súvisiace služby a práce, ktoré sa zaväzuje vykonať Zhotoviteľ:
5. dodávka Diela do Miesta plnenia (vrátane vyskladnenia Diela z dopravného prostriedku a jeho umiestnenia na miesto zhotovenia), realizácia/výsadba Diela, realizácia príslušenstva Diela, odovzdanie Diela;
6. dodávka certifikovaného rastlinného materiállu alebo s platným rastlinným pasom,
7. prípadná koordinácia dodávok subdodávateľov Zhotoviteľa;
8. dodanie všetkých technických, mechanických a iných časti a zariadení Diela v rozsahu stanovenom touto Zmluvou a jej prílohami a vykonanie testov ich fungovania;
9. likvidácia odpadov z činností Zhotoviteľa, vrátane prípadných subdodávateľov, súvisiacich s vykonávaním Diela,
10. všetky ostatné služby, dodávky a náklady Zhotoviteľa v rámci definovaného, resp. potrebného rozsahu, ktoré neboli výslovne v Zmluve, resp. jej prílohách uvedené, ale sú jednoznačne nevyhnutné pre vykonanie a dodanie Diel v stanovenom rozsahu tak, aby boli dosiahnuté ich vlastnosti stanovené Zmluvou, alebo ak sú nevyhnutné pre dokončenie Diela (napr. poistenie, clo, iné poplatky súvisiace s dovozom materiálu, dopravou diela, poplatky súvisiace s certifikáciou diela a správne a obdobné poplatky).
11. Dielo sa považuje za riadne ukončené po odovzdaní všetkých jeho súčastí v súlade s podmienkami Zmluvy.
12. Zhotoviteľ sa zaväzuje zhotoviť Diela vo vlastnom mene a na vlastnú zodpovednosť. Zhotoviteľ deklaruje zabezpečenie oprávnení potrebných na vykonanie Diela počas platnosti Zmluvy. Ak Zhotoviteľ stratí živnostenské oprávnenie, resp. iné oprávnenie potrebné na vykonanie Diela, je Zhotoviteľ povinný o tejto skutočnosti bezodkladne informovať Objednávateľa, inak zodpovedá za škodu, ktorá tým vznikne Objednávateľovi, pričom nezávisle od možného nárokovania náhrady vzniknutej škody je Objednávateľ oprávnený v prípade straty oprávnení podľa tohto bodu od Zmluvy odstúpiť.
13. Zhotoviteľ vyhlasuje, že (i) veci dodané Zhotoviteľom v súvislosti s vykonaním Diela resp. časti diela nie sú a ani v čase vykonania predmetu plnenia nebudú zaťažené žiadnym právom tretej osoby, najmä záložným právom alebo predkupným právom, (ii) takéto veci nie sú prenajaté a ani v čase vykonania predmetu plnenia nebudú prenajaté tretej osobe a (iii) neexistuje právny predpis ani rozhodnutie orgánu verejnej moci, ktoré by Zhotoviteľovi akýmkoľvek spôsobom bránili v nakladaní s takýmito vecami.
14. Pri vykonaní Diela a jeho jednotlivých častí je Zhotoviteľ povinný postupovať s odbornou starostlivosťou, dodržiavať všeobecne záväzné právne predpisy, dojednania Zmluvy, riadiť sa východzími podkladmi odovzdanými ku dňu uzavretia Zmluvy, požiadavkami na riešenie zo strany Objednávateľa, pokynmi Objednávateľa, vnútorných predpisov Objednávateľa v oblasti bezpečnosti a ochrany zdravia pri práci, tvorby a ochrany životného prostredia a predpisov z oblasti požiarnej ochrany, ktoré sú aplikovateľné na činnosti vykonávané Zhotoviteľom pre Objednávateľa.
15. **Zmluvná cena a platobné podmienky**

1. Zmluvná cena za riadne a včasné dokončenie Diela a odovzdanie Diela v súlade so Zmluvou je dohodnutá ako úplná a maximálna, ktorá nesmie byť zo strany Zhotoviteľa prekročená (ďalej len „**Zmluvná cena**“). Zmluvná cena bola dohodnutá ako maximálna, nemenná a záväzná počas platnosti zmluvy zahŕňajúca všetky náklady vrátane všetkých vedľajších a súvisiacich nákladov. Strany jasne vyhlasujú, že Zmluvná cena je cena odsúhlasená Zhotoviteľom na základe jeho odborne vykonaného zhodnotenia každej časti Diela, jej stavu a podmienok súvisiacich s vykonaním Diela. Zhotoviteľ vyhlasuje, že neuplatní navýšenie ceny z dôvodu prípadného chybného výpočtu pri spracovaní ponuky, ako ani z dôvodu neznalosti stavu, podmienok a procesov potrebných pre vykonanie Diela.
2. Zmluvná cena predstavuje celkovo sumu vo výške [uchádzač doplní] EUR bez DPH (slovom: [uchádzač doplní] eur) [uchádzač doplní podľa návrhu na plnenie kritérií na príslušnú časť na ktorú predkladá ponuku]. K uvedenej sume bude pripočítaná príslušná sadzba dane z pridanej hodnoty v zmysle platných právnych predpisov.
3. Platby budú vykonávané bezhotovostným prevodom na účet Zhotoviteľa, ktorý je uvedený v záhlaví Zmluvy a za zaplatenie faktúry sa považuje odpísanie fakturovanej čiastky z účtu Objednávateľa v prospech účtu Zhotoviteľa.
4. Zmluvné strany sa ďalej dohodli, že faktúry budú doručovať výhradne elektronicky na e-mailovú adresu dodávateľovi: [faktury@vuood.sk](mailto:faktury@vuood.sk) vo formáte PDF, ktorá bude v jednom dokumente obsahovať faktúru a príslušné prílohy.
5. Súčasťou faktúry musí byť i preberací protokol a dodací list (podpísané zástupcami zmluvných strán).
6. Zmluvné strany sa dohodli, že cena tovaru sa bude uhrádzať v čiastkových platbách na mesačnej báze/na základe skutočne vykonaných prác a dodávok v príslušnom mesiaci podľa Objednávateľom a/alebo jeho určeným zástupcom odsúhlasených súpisov vykonaných prác/dodávok materiálu, na základe faktúry vystavenej Zhotoviteľom a odsúhlasenej Objednávateľom, pričom podkladom pre vystavenie čiastkovej faktúry je Objednávateľom podpísaný súpis vykonaných prác/ dodávok materiálu, ktorý je vždy prílohou danej faktúry. Pre vylúčenie pochybnosti, potvrdením vykonaných prác/ dodávok materiálu Objednávateľ nepotvrdzuje prevzatie diela, resp. bezvadne jeho vykonanie.
7. Zmluvné strany si dohodli 30 dňovú splatnosť faktúry, ktorá plynie odo dňa vystavenia faktúry. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade chybne vystavených faktúr je Zhotoviteľ povinný nedostatky odstrániť do 3 pracovných dní od doručenia výzvy Objednávateľ na odstránenie nedostatkov.
8. V prípade, že dôjde k zníženiu rozsahu prác, vyhradzuje si Objednávateľ právo zaplatiť Zmluvnú cenu zníženú o cenu neprevedených prác s čím Zhotoviteľ výslovne súhlasí.
9. V prípade omeškania Objednávateľa s úhradou príslušnej faktúry v lehote splatnosti je Zhotoviteľ oprávnený uplatniť si voči Objednávateľa úroky z omeškania vo výške stanovenej všeobecne záväznými právnymi predpismi.
10. Zhotoviteľ berie na vedomie, že projekt je spolufinancovaný zo štrukturálnych fondov EÚ a ŠR SR. Sprievodný text faktúry, okrem zákonných náležitosti, musí obsahovať aj nasledovné náležitosti:

Názov projektu: “Výsadba ovocných sadov v spoločnosti VÚOOD a.s. Bojnice“

Poznámka: Financované z prostriedkov EPFRV.

1. Zmluvné strany sa dohodli, že v prípade ak Objednávateľ neurčí inak, bude akékoľvek peňažné plnenie zo strany Objednávateľa Zhotoviteľovi prednostne použité na úhradu istín pohľadávok Zhotoviteľa voči Objednávateľovi a až po úplnom uhradení istín všetkých pohľadávok na úhradu ich príslušenstva. V prípade existencie viacerých pohľadávok Zhotoviteľa voči Objednávateľovi sa takéto peňažné plnenie použije najprv na úhradu istiny pohľadávky najskôr splatnej.
2. **Čas plnenia Diela**
3. Miesto plnenia Diela je: Prievidzská 53, 972 01 Bojnice, **časť 1**: parcela č. 3363/1 a 3383/1, k. ú. Bojnice**, časť 2:** parcela č. 3358, k. ú. Bojnice [uchádzač vyberie podľa časti na ktorú predkladá ponuku]
4. Zhotoviteľ zodpovedá za to, že Dielo bude Zhotoviteľom vykonané a protokolárne odovzdané najneskôr v lehote do 10.06.2025. Vzhľadom na charakter predmetu dodávky, v prípade, že účinnosť zmluvy v zmysle čl. VIII ods. 9 Zmluvy nastane v čase (ročnom období), kedy nie je možné začať realizovať dielo, môžu zmluvné strany posunúť začiatok realizácie diela na začiatok najbližšieho vhodného ročného obdobia.
5. Hormonogram realizácie Diela tvorí prílohu č. 3 Zmluvy, ktorý odovozdá Zhotoviteľ najneskôr pri podpise Zmluvy.
6. Dielo sa považuje za vykonané po jeho protokolárnom konečnom prevzatí Objednávateľom na základe protokolu o konečnom prevzatí diela podpísaného oprávnenými osobami obidvoch Strán. Nebezpečenstvo škody na zhotovovanom Diele ostáva na Zhotoviteľovi až do momentu úspešného vykonania konečného prevzatia Diela podpísaním príslušného protokolu oprávnenými osobami obidvoch Strán.
7. V prípade omeškania Zhotoviteľa s riadnym vykonaním Diela, t. j. s dodaním Diela a vykonaním úspešného konečného prevzatia Diela na základe Zmluvy patrí Objednávateľovi nárok na zmluvnú pokutu vo výške 0,15 % z ceny Diela za každý, aj začatý, deň omeškania. Nárokom na zmluvnú pokutu nie je dotknutý nárok Objednávateľa na náhradu škody spôsobenej omeškaním, avšak len v rozsahu, ktorý presahuje zmluvnú pokutu.
8. Strany sa dohodli, ak v Zmluve nie je uvedené inak, v prípade potreby akejkoľvek súčinnosti zo strany Objednávateľa je Zhotoviteľ povinný oznámiť túto skutočnosť Objednávateľovi minimálne 2 pracovné dni vopred pred jej želaným poskytnutím.
9. Strany sa dohodli, že v prípade, ak Zhotoviteľ pred riadnym ukončením Diela od Zmluvy odstúpi z iného ako zákonného dôvodu, resp. poruší svoje záväzky vyplývajúce zo Zmluvy, je povinný nahradiť Objednávateľovi akúkoľvek škodu, ktorá mu v dôsledku takéhoto konania vznikne. Škodou sa okrem skutočnej škody a ušlého zisku rozumie aj náhrada zisku spravidla dosahovaného v poctivom obchodnom styku za podmienok uvedených v tejto zmluve.
10. **Podmienky vykonania Diela**
11. Zhotoviteľ sa zaväzuje vykonať Dielo s náležitou starostlivosťou a odbornosťou, v súlade s uznávanou správnou praxou a kvalitou, aká môže byť od profesionálneho Zhotoviteľa požadovaná.
12. Zhotoviteľ je povinný použiť pri vykonaní Diela len materiály a výrobky, ktoré majú také vlastnosti, aby po dobu životnosti realizovaného Diela bola pri bežnej starostlivosti zaručená požadovaná požiarna bezpečnosť, hygienické požiadavky, ochrana zdravia a životného prostredia a bezpečnosť pri užívaní. Vyžaduje sa dodávka certifikovaného rastlinného materiállu alebo s platným rastlinným pasom. Zhotoviteľ zároveň predloží Objednávateľovi testy/pasy a/alebo certifikáty použitých materiálov a zariadení v súlade s ustanoveniami Zmluvy pri odovzdaní diela, ak sa použijú.
13. Zhotoviteľ je v priebehu vykonávania Diela povinný riadiť sa písomnými pokynmi a inštrukciami vydávanými Objednávateľom, pričom platí, že pokyny nesmú byť v rozpore so Zmluvou a jej prílohami a všeobecne záväznými právnymi predpismi. Pokiaľ sú akékoľvek pokyny Objednávateľa, nevhodné, je Zhotoviteľ povinný to písomne oznámiť Objednávateľovi, a to najneskôr 2 pracovné dni od okamihu, kedy táto skutočnosť bola zistená; v opačnom prípade zodpovedá Zhotoviteľ za škodu prípadne vzniknutú nesplnením si tejto povinnosti.
14. Zhotoviteľ sa zaväzuje, že na vykonanie Diela má potrebné oprávnenie a jeho vykonanie budú realizovať odborne spôsobilé osoby, a to minimálne:........................... [uchádzač doplní podľa ním uvedenej odborne spôsobilej osoby v ponuke].
15. Objednávateľ je oprávnený kedykoľvek dohliadať nad vykonávaním Diela a skúmať, kontrolovať, merať a testovať všetko vybavenia, materiály a iné veci, ktoré majú tvoriť alebo tvoria súčasť predmetu Diela a kontrolovať pokrok v jeho vytváraní. Pre účely vyššie uvedeného má Objednávateľ vždy voľný prístup na Miesto plnenia a na ďalšie požadované miesta. Vyššie uvedené nezbavuje Zhotoviteľa záväzkov a zodpovednosti podľa Zmluvy, hlavne však sústavne kontrolovať a zabezpečovať zmluvnú kvalitu všetkých vykonávaných prác, materiálov použitých na predmet Diela a zariadení na/do neho inštalovaných.
16. Objednávateľ je oprávnený s okamžitou účinnosťou zastaviť vykonávanie Diela Zhotoviteľom, pokiaľ Objednávateľ zistí, že Dielo nie je Zhotoviteľom a/alebo ktorýmkoľvek z jeho subdodávateľov vykonávané v súlade s podmienkami Zmluvy, pričom Objednávateľ presne stanoví, v čom Dielo nezodpovedá podmienkam Zmluvy. Vykonávanie Diela bude obnovené po odstránení všetkých chýb a/alebo opomenutí. Zastavenie realizácie Diela z dôvodou uvedených v tomto odseku nie je omeškaním na strane Objednávateľa.
17. Skutočnosť, že Objednávateľ skontroloval dokumenty v zmysle Zmluvy, dodávky a vykonané práce, zúčastnil sa skúšok, nezbavuje Zhotoviteľa zodpovednosti za prípadné vady a vykonávanie kontrol tak, aby bolo zaručené riadne splnenie predmetu Diela.
18. Zhotoviteľ sa zaväzuje vykázať z Miesta plnenia všetky osoby, ktoré odmietajú dodržiavať podmienky ustanovené všeobecne záväznými právnymi predpismi na úseku bezpečnosti a ochrany zdravia pri práci, ochrany pred požiarmi, hygieny a ochrany životného prostredia alebo osoby, ktoré tieto predpisy porušujú. Za týmto účelom sa Zhotoviteľ zaväzuje zabezpečiť, aby všetci jeho pracovníci, vrátane pracovníkov subdodávateľov, absolvovali všetky príslušné školenia a disponovali všetkými nevyhnutnými certifikátmi, osvedčeniami a povoleniami.
19. Zhotoviteľ sa zaväzuje vyhotovovať a archivovať podrobnú fotodokumentáciu o priebehu vykonávania Diela. Na požiadanie Objednávateľa sa Zhotoviteľ zaväzuje sprístupniť Objednávateľovi fotodokumentáciu a umožniť Objednávateľovi vyhotovenie kópií fotodokumentácie. Pokiaľ sa Strany nedohodnú inak, povinnosť Zhotoviteľa archivovať fotodokumentáciu zaniká odovzdaním fotodokumentácie Objednávateľovi pri odovzdaní a prevzatí Diela.
20. Objednávateľ je oprávnený kedykoľvek v priebehu vykonávania Diela vydať Zhotoviteľovi pokyn na odvolanie akéhokoľvek subdodávateľa z prác na Diele, ak takýto subdodávateľ po predchádzajúcom upozornení Objednávateľa porušuje povinnosti podľa Zmluvy alebo jeho prítomnosť v Mieste plnenia je z pohľadu Objednávateľa nežiaduca, pričom Zhotoviteľ sa zaväzuje vyhovieť takémuto pokynu Objednávateľa a nahradiť na vlastné náklady takého subdodávateľa iným subdodávateľom, ktorého písomne odsúhlasí Objednávateľ, pričom platí, že v dôsledku odvolania subdodávateľa nedochádza k zmene Zmluvnej ceny, ani času plnenia Diela.
21. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného uchádzača.
22. **Odovzdanie a prevzatie Diela**
23. Zhotoviteľ vyhlasuje, že sa zoznámil so všetkými podkladmi, ktoré mu boli Objednávateľom poskytnuté, tieto považuje za úplné a dostatočné a k riadnemu vykonaniu Diela nepožaduje žiadne ďalšie doplňujúce podklady.
24. Pre účely tejto Zmluvy sa Dielo považuje za riadne dokončené splnením všetkých nasledovných podmienok v momente, kedy bude splnená posledná z nich:
25. Celé Dielo je riadne vykonané v súlade so Zmluvou;
26. Dielo je bez vád a nedorobkov brániacich riadnemu užívaniu Diela a je plne užívania schopné;
27. Objednávateľ obdržal od Zhotoviteľa všetky dokumenty podľa Zmluvy, vrátane certifikátov rastlinného materiálu a/alebo platné rastlinné pasy;
28. Preberací protokol bol Stranami vyhotovený v súlade so Zmluvou.
29. Zhotoviteľ je povinný minimálne 3 pracovné dní pred konaním konečného prevzatia Diela oboznámiť Objednávateľa o termíne jeho konania.
30. Súčasťou konečného prevzatia bude tiež vykonanie/poskytnutie súvisiacich služieb, resp. overenie ich poskytnutia.
31. Predmet Diela Objednávateľ prevezme v Mieste plnenia po jeho záverečnej prehliadke. Stranami bude vyhotovený a podpísaný písomný protokol (ďalej len „**Preberací protokol**“). Pre vylúčenie pochybností, Objednávateľ je oprávnený odmietnuť prevzatie Diela, pokiaľ má Dielo akékoľvek vady a nedorobky.
32. Strany sa dohodli, že konečné prevzatie Diela sa vykoná za prítomnosti zástupcov oboch Strán. Podmienky úspešnosti konečného prevzatia Diela si Strany stanovili nasledovne
    1. kontrola kompletnosti Diela,
    2. kontrola kompletnosti dokumentácie
    3. kontrola kvality Diela
33. Až do podpísania Preberacieho protokolu nesie Zhotoviteľ nebezpečenstvo škody na Diele alebo na živote, zdraví či majetku tretích osôb, ktorá vznikla v súvislosti s vykonávaním Diela.
34. V deň podpísania Preberacieho protokolu Stranami je Zhotoviteľ povinný Objednávateľovi odovzdať dokumenty vzťahujúce sa na Dielo (v slovenskom alebo českom jazyku), ktoré majú byť podľa legislatívy platnej v Slovenskej republike dodané spolu s Dielom a Objednávateľovi majú byť k dispozícií v súvislosti s Dielom, vrátane dokladov dodaných Zhotoviteľom a fotodokumentáciu Diela.
35. Zhotoviteľ je povinný na vlastné náklady a nebezpečenstvo odstrániť z Miesta plnenia akékoľvek zostávajúce zariadenia, prebytočný materiál, zvyšky a odpad Zhotoviteľa v lehote 5 pracovných dní od podpísania Preberacieho protokolu, pričom inak je Objednávateľ automaticky oprávnený si ponechať, predať, alebo inak zlikvidovať akékoľvek zvyšné predmety, a to všetko na náklady Zhotoviteľa. Zhotoviteľ je povinný hodnoverne preukázať Objednávateľovi likvidáciu vzniknutého odpadu.
36. Objednávateľ je vlastníkom Diela i akýchkoľvek a všetkých súčastí do neho zabudovaných, ako i vlastníkom všetkého zariadenia, materiálu i ostatných vecí určených k tomu, aby tvorili, alebo tvoriacich súčasť Diela, momentom ich zapracovania do Diela. Zhotoviteľ nesie zodpovednosť nebezpečenstva škody na Diele až do jeho protokolárneho prevzatia zo strany Objednávateľa. Zhotoviteľ rovnako znáša nebezpečenstvo škody na Diele počas odstraňovania prípadných vád a nedorobkov Diela.
37. Strany pre vylúčenie akýchkoľvek pochybností potvrdzujú, že vykonaním kontroly Diela podľa podmienok uvedených v tomto článku Objednávateľ riadne splní povinnosť prezrieť a skontrolovať Dielo po jeho vykonaní v rozsahu a so starostlivosťou, ktorú je povinný vynaložiť.
38. Neúspešné overenie podmienok konečného prevzatia Diela podľa tohto článku, či nedodanie príslušných dokumentov v zmysle Zmluvy je dôvodom na neprevzatie Diela Objednávateľom a Zhotoviteľ je povinný na vlastné náklady vykonať všetky nevyhnutné úkony na Diele tak, aby Dielo splnilo kritéria, podmienky a vlastnosti uvedené vyššie v tomto článku a celkovo v Zmluve. Na vykonávanie opakovaného konečného prevzatia Diela sa primerane použijú ustanovenia tohto článku.
39. O dodaní a výsadbe Diela u Objednávateľa na Mieste plnenia Strany podpíšu protokol o dodaní a výadbe Diela. Kontrola vlastnosti Diela bude predmetom až následnej kontroly pri prevzatí Diela. Pre vylúčenie pochybnosti dodanie a výsadba Diela, resp. podpísanie protokolu o dodanía výadbe Diela v zmysle tohto bodu nepredstavuje riadne prevzatie Diela Objednávateľom.
40. **Zodpovednosť za vady, záruka za Dielo, reklamácia vád, škody**
41. Zhotoviteľ zodpovedá za vady a/alebo nedorobky Diela, ktoré Dielo vykazuje ku dňu protokolárneho odovzdania Diela Objednávateľovi, za skryté vady a za to, že práce na Diele budú zodpovedať parametrom dohodnutým v tejto Zmluve, budú vykonané v súlade s hygienickými, ekologickými, protipožiarnymi, bezpečnostnými predpismi. Pokiaľ sa po odovzdaní Diela vyskytnú na Diele skryté vady, Objednávateľ si písomne uplatní u Zhotoviteľa nárok na odstránenie vady v záručnej dobe.
42. Zhotoviteľ Objednávateľovi poskytuje zmluvnú záruku za Dielo v trvaní 12 mesiacov; záruka sa poskytuje dňom nasledujúcim po dni protokolárneho prevzatia Diela Objednávateľom. Za vadu sa považuje aj úhyn/vyschnutue/strata 10% rastlinného materiállu, ktorý bol predmetom Diela, v takomto prípade Zhotoviteľ zabezpečí náhradu /dosadenie) v plnom rozsahu.
43. V prípade, že Dielo má vady, je Objednávateľ oprávnený požadovať, aby boli vady odstránené a Zhotoviteľ je povinný takéto vady odstrániť na svoje vlastné náklady nasledovne:
44. Zhotoviteľ je povinný nastúpiť na odstránenie reklamovanej vady Diela v lehote 24 hodín po tom, ako Zhotoviteľ obdržal reklamáciu Objednávateľa; a
45. odstrániť reklamovanú vadu Diela v lehote 48 hodín od prijatia reklamácie Objednávateľa, pokiaľ sa Strany písomne nedohodnú inak.
46. V prípade, že by Zhotoviteľ neodstránil takéto vady v lehote dohodnutej v odseku 3. tohto článku Zmluvy, je Objednávateľ oprávnený
    1. odstrániť vady Diela sám, a to na náklady Zhotoviteľa, pričom práva Objednávateľa vyplývajúce zo záruky tým nie sú nijako dotknuté, alebo
    2. zabezpečiť odstránenie vád Diela prostredníctvom tretej osoby, a to na náklady Zhotoviteľa, pričom práva Objednávateľa vyplývajúce zo záruky tým nie sú nijako dotknuté.
47. Strany sa dohodli, že záručná doba neplynie po dobu, po ktorú Objednávateľ nie je oprávnený Dielo užívať pre jeho vady, za ktoré zodpovedá Zhotoviteľ. V prípade, ak v rámci odstraňovania vád Diela došlo k výmene jednotlivých častí Diela za nové, platí, že pre nové časti Diela začína plynúť nová záručná doba.
48. Pokiaľ Zhotoviteľ spôsobí svojou činnosťou škodu Objednávateľovi alebo tretej osobe, je povinný ju v plnej výške uhradiť.
49. V prípade porušenia povinnosti odstrániť vadu a/alebo nedorobok Diela a/alebo odstrániť reklamovanú vadu Diela v priebehu vykonávania Diela alebo v priebehu záručnej doby v lehotách podľa Zmluvy, má Objednávateľ nárok na zmluvnú pokutu vo výške 0,1% zo Zmluvnej ceny za každý začatý deň takéhoto porušenia.
50. Zmluvná pokuta je splatná do 15 dní odo dňa doručenia žiadosti Strany o jej zaplatenie povinnej Strane. Zaplatenie zmluvnej pokuty nezbavuje Stranu povinnosti splniť porušenú povinnosť a zaplatenie akejkoľvek zmluvnej pokuty podľa tohto článku Zmluvy nevylučuje, ani neobmedzuje právo Strany požadovať náhradu škody, a to aj v rozsahu prevyšujúcom zmluvnú pokutu.
51. **Osobitné ustanovenia**
52. Strany sa dohodli, že akékoľvek prípadné pokuty a/alebo sankcie uložené Objednávateľovi zo strany orgánov verejnej správy, orgánov štátnej správy, orgánov miestnej samosprávy alebo akýchkoľvek obdobných povoľujúcich alebo kontrolných inštitúcií alebo akékoľvek finančné nároky tretích osôb vzniknuté v súvislosti s vykonávaním Diela z dôvodu porušenia akýchkoľvek povinností Zhotoviteľa alebo jeho subdodávateľov, sa Zhotoviteľ zaväzuje nahradiť Objednávateľovi takto spôsobenú škodu vo výške uloženej pokuty, sankcie alebo finančného nároku, a to v lehote do 15 kalendárnych dní od dňa obdržania dokladu, ktorým Objednávateľ preukáže Zhotoviteľovi úhradu takejto uloženej pokuty, sankcie alebo finančného nároku
53. Zhotoviteľ je zodpovedný za bezpečnosť a ochranu zdravia na Mieste plnenia a technologické postupy vykonáva Diela a všetkých jeho častí.
54. Zmluvné strany sa dohodli, že všetky práva a povinnosti vyplývajúce zo Zmluvy zaväzujú aj právnych nástupcov ktorejkoľvek zo Strán. Zhotoviteľ nie je oprávnený akékoľvek práva, či pohľadávky zo Zmluy postúpiť na tretiu osobu bez súhlasu Objednávateľa.
55. Strany sa dohodli, že obsah Zmluvy, ako aj všetky skutočnosti, informácie a údaje, ktoré sa dozvedeli Strany v súvislosti s plnením Zmluvy, alebo ktoré inak súvisia so Zmluvou, sú dôvernými informáciami a Sstrany sa zaväzujú zachovávať prísnu mlčanlivosť o týchto dôverných informáciách, pokiaľ nemajú zákonnú povinnosť ich zverejnenia v zmysle platnej legislatívy.
56. Subdodávateľ je právnická alebo fyzická osoba, s ktorou Zhotoviteľ uzavrel zmluvu na realizáciu časti prác alebo dodávok potrebných na realizáciu Diela v zmysle Zmluvy. Pri vykonávaní predmetu Zmluvy prostredníctvom subdodávateľov zodpovedá Zhotoviteľ tak, ako keby Dielo vykonal sám.
57. Zhotoviteľ je povinný doručiť Objednávateľovi najneskôr v čase uzavretia Zmluvy údaje o všetkých známych subdodávateľoch (príloha č. 4 Zmluvy), ktorí sa majú podieľať alebo sa podieľajú na predmete Zmluvy v rozsahu názov/ obchodné meno/ meno a priezvisko, sídlo/ miesto podnikania/ adresa pobytu, IČO/ dátum narodenia ak nebolo IČO pridelené, informácie o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, podiel zákazky (vo finančnom vyjadrení EUR), spĺňajúcich podmienky podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
58. Zhotoviteľ je povinný Objednávateľovi bezodkladne oznámiť akúkoľvek zmenu údajov o subdodávateľovi.
59. Zhotoviteľ zabezpečí, že všetky ustanovenia Zmluvy najmä ustanovenia týkajúce sa dodržiavania všeobecne záväzných právnych predpisov, ustanovenia týkajúce sa úhrady faktúr a s nimi súvisiace ustanovenia sa budú vzťahovať aj na subdodávateľov.
60. V prípade zmeny subdodávateľa počas trvania Zmluvy je Zhotoviteľ povinný najneskôr 3 pracovné dni pred plánovanou zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný subdodávateľ spĺňa podmienky. Zmena subdodávateľa uvedeného v prílohe Zmluvy počas plnenia predmetu Zmluvy bude upravené dodatkom k Zmluve, pred podpisom ktorého sa overí zapísanie v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
61. Objednávateľ nesmie uzavrieť Zmluvu so Zhotoviteľom, ak jeho subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora. Objednávateľ si vyhradzuje právo preskúmania splnenia všetkých podmienok, ktoré má subdodávateľ podľa zákona o verejnom obstarávaní spĺňať.
62. Porušenie povinnosti uvedených vyššie v tomto článku sa považuje za podstatné porušenie zmluvy.
63. Ak subdodávateľ nespĺňa podmienku zapísania v registri partnerov verejného sektora Objednávateľ písomne požiada Zhotoviteľa o jeho nahradenie. Zhotoviteľ je povinný návrh nového subdodávateľa doručiť objednávateľovi do 5 pracovných dní odo dňa doručenia žiadosti. V prípade, že subdodávateľ nespĺňa túto podmienku, plnenie podielu predmetu nie je oprávnený zabezpečiť a objednávateľ o oprávnený od zmluvy odstúpiť. Obdobné sa použije aj v prípade, že dôjde k výmazu subdodávateľa z registra partnerov verejného sektora počas trvania zmluvy.
64. V prípade, že Zhotoviteľ vykonáva Dielo sám, prílohou č. 4 Zmluvy uvedie Zhotoviteľ, že predmet plnenia bude realizovať sám, bez participácie subdodávateľov.
65. **Trvanie a skončenie Zmluvy**
    1. Zmluvu je možné ukončiť písomnou dohodou Strán, a to k dohodnutému dňu.
    2. Objednávateľ je oprávnený odstúpiť od Zmluvy v prípade, ak:
       1. Zhotoviteľ neplní v priebehu vykonávania Diela podmienky určené Zmluvou, dokumentáciou, všeobecne záväznými právnymi predpismi, technickými normami Slovenskej republiky;
       2. práce Zhotoviteľa alebo jeho subdodávateľa na Diele sú vykonávané nekvalitným a neodborným spôsobom;
       3. Zhotoviteľ napriek písomnému upozorneniu Objednávateľa pokračuje vo vadnom vykonávaní Diela;
       4. Zhotoviteľ napriek písomnému upozorneniu Objednávateľa neodstráni vadu Diela v primeranej lehote danej mu zo strany Objednávateľa;
       5. Zhotoviteľ neprevezme Miesto plnenia za účelom začatia prác na Diele v lehote podľa Zmluvy;
       6. Zhotoviteľ nedokončí Dielo v lehote podľa Zmluvy, alebo je zrejmé pred uplynutím konečného termínu odovzdania podľa Zmluvy, že by Zhotoviteľ splnil svoje povinnosti vyplývajúce mu zo Zmluvy s veľkým omeškaním (Dielo nebude včas hotové), alebo nebude riadne zhotovené a Objednávateľ nemá záujem na plnení s takýmto omeškaním, alebo vadami;
       7. Zhotoviteľ neodstráni vady Diela v termínoch podľa Zmluvy;
       8. Zhotoviteľ neodstráni počas plynutia záručnej doby Objednávateľom reklamované vady Diela v termínoch podľa tejto Zmluvy;
       9. Zhotoviteľ alebo jeho ktorýkoľvek subdodávateľ bezdôvodne preruší práce na Diele;
       10. Zhotoviteľ alebo jeho subdodávateľ použije na vykonanie Diela materiály, výrobky, tovary, technológie, technologické postupy, ktoré nie sú špecifikované v Zmluve alebo Dokumentácii;
       11. Zhotoviteľ je platobne neschopný, je na Zhotoviteľa vyhlásený konkurz, povolená reštrukturalizácia, vstúpi do likvidácie, uskutoční vyrovnanie s veriteľmi, vykonáva činnosť pod dozorom správcu konkurznej podstaty alebo podobnou osobou v prospech veriteľov alebo bolo zahájené exekučné konanie, ktoré bráni Zhotoviteľovi v plnení svojich povinností podľa tejto Zmluvy;
       12. sa splnenie Zmluvy stane nemožným z dôvodu vyššej moci;
       13. Zhotoviteľ alebo jeho subdodávateľ opakovane porušia všeobecne záväzné právne predpisy na úseku bezpečnosti a ochrany zdravia pri práci, ochrany pred požiarmi, hygieny a ochrany životného prostredia;
       14. Zhotoviteľ nezaplatí Objednávateľovi sankcie alebo nenahradí vzniknuté škody podľa Zmluvy riadne a včas;
       15. dodanie Diela s neodstrániteľnou podstatnou vadou, ktorá bráni alebo by mohla brániť jeho riadnemu užívaniu, resp. vedie k nesplneniu parametrov Diela (aj právne vady)
       16. ak Zhotoviteľ alebo jeho subdodávateľ nebol v čase uzatvorenie Zmluvy zapísaný v registri partnerov verejného sektora alebo ak bolo právoplatne rozhodnuté o výmaze Zhotoviteľa alebo jeho subdodávateľa z registra partnerov verejného sektora počas trvania Zmluvy, a má povinnost sa do dného registra zapísať alebo ak im bol právoplatne uložený zákaz účasti vo VO,
       17. sa ktorékoľvek vyhlásenie alebo ubezpečenie Zhotoviteľa uvedené v tejto Zmluve ukáže ako nepravdivé alebo neúplne.
    3. Zhotoviteľ je oprávnený odstúpiť od Zmluvy v prípade, ak:
       1. sa splnenie Zmluvy stane nemožným z dôvodu vyššej moci;
       2. sa Objednávateľ dostane do omeškania so zaplatením ktorejkoľvek faktúry Zhotoviteľa vystavenej v súlade s touto Zmluvou o viac ako 60 kalendárnych dní.
    4. V prípade odstúpenia od Zmluvy z akéhokoľvek dôvodu si Strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od Zmluvy. Odstúpenie od Zmluvy sa však netýka vykonaných činností a dodávok, t.j. Objednávateľ má právo všetky riadne v súlade so Zmluvou už dodané materiály, zariadenia a už vykonané práce, ako i už dodanú dokumentáciu využívať naďalej a použiť ich pre dokončenie Diela iným zhotoviteľom bez akejkoľvek zodpovednosti alebo dodatočných povinností voči Zhotoviteľovi. Zhotoviteľ nie je povinný vrátiť tú časť Zmluvnej ceny, ktorú už prijal od Objednávateľa a v danom rozsahu Dielo vykonal alebo na ktorú má v tejto súvislosti ešte nárok podľa Zmluvy; uvedené neplatí ak vady už dodanej dokumentácie, materiálov, zariadení, resp. prác boli dôvodom na odstúpenie Objednávateľa od tejto Zmluvy, kedy sú si Strany povinné navzájom vrátiť plnenie prijaté podľa tejto Zmluvy. V prípade odstúpenia od Zmluvy začne plynúť záručná doba na už vykonané časti Diela, ktoré si Objednávateľ ponechá, momentom odstúpenia od Zmluvy, ak nezačala plynúť skôr.
    5. Odstúpením od tejto Zmluvy zo strany Objednávateľa nie je dotknuté jeho právo na uplatnenie si svojich nárokov vyplývajúcich z porušenia tejto Zmluvy, vrátane jeho oprávnenia na náhradu prípadnej škody.
    6. Odstúpenie od Zmluvy musí byť vykonané v písomnej forme a musí byť riadne doručené druhej Strane. Účinky odstúpenia od tejto Zmluvy nastávajú dňom doručenia oznámenia o odstúpení druhej Strane.
    7. Odstúpením od tejto Zmluvy nezanikajú ustanovenia o zmluvnej pokute, náhrade škody a iné ustanovenia, ktoré podľa vôle Strán alebo vzhľadom na svoju povahu majú pretrvať aj po zániku tejto Zmluvy. Odstúpenie od tejto Zmluvy sa nedotýka ani zodpovednosti Zhotoviteľa za vady a nedorobky dovtedy vykonaného Diela a ani plynutia záručných dôb podľa tejto Zmluvy.
    8. Zmluva nadobúda platnosť dňom jej podpísania oprávnenými zástupcami oboch Strán.
    9. Zmluva nadobúda účinnosť splnením odkladacej podmienky, ktorá spočíva v tom že:

* dôjde k schváleniu žiadosti o nenávratný finančný príspevok a uzavretiu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná sprostredkovateľský orgán a príjemcom pomoci, ktorým sa má stať objednávateľ,
* dôjde k schváleniu zadania zákazky zo strany poskytovateľa pomoci/nenávratného finančného príspevku t.j. deň doručenia správy z kontroly objednávateľovi, v rámci ktorej neboli poskytovateľom pomoci identifikované nedostatky, ktoré by mali alebo mohli mať vplyv na výsledok zadávania zákazky alebo v rámci ktorej objednávateľ súhlasil s výškou finančnej opravy uvedenej v návrhu správy/správe z kontroly a splnil podmienky na uplatnenie finančnej opravy podľa príslušného pokynu

o splnení ktorých bude objednávateľ bezodkladne písomne informovať zhotoviteľa.

* 1. V prípade neuzavretia zmluvy o nenávratný finančný príspevok, alebo neschválenia procesu verejného obstarávania poskytovateľom nenávratného finančného príspevku, si Objednávateľ vyhradzuje právo využiť inštitút odkladacej podmienky a následne Zmluvu anulovať.

1. **Doručovanie**
   1. V prípade, ak Zmluva vyžaduje vyhotovenie alebo vystavenie súhlasov, pokynov, príkazov, žiadostí, osvedčení, privolení, potvrdení, rozhodnutí, oznámení, tieto musia byť vyhotovené písomne a doručené osobne, poslané prostredníctvom kuriérskej služby alebo doporučenou zásielkou s doručenkou prostredníctvom držiteľa poštovej licencie a budú považované za doručené okamihom ich doručenia (v prípade osobného doručenia), alebo okamihom prijatia doručenky (v prípade doručenia kuriérom alebo prostredníctvom držiteľa poštovej licencie).
   2. Korešpondencia sa považuje za doručenú v deň doručenia zásielky, resp. v deň odmietnutia prevzatia zásielky, ak bola zásielka doručená poštou, osobne alebo kuriérskou službou. V prípade vrátenia zásielky ako nedoručiteľnej, sa korešpondencia považuje za doručenú v nasledujúci deň od jej vrátenia do sídla Strany, ktorá zásielku odosielala a to aj vtedy, ak sa o tom druhá Strana nedozvedela.
   3. Na účely vykonávania ustanovení tejto zmluvy sú kontaktnými osobami, resp. koordinátormi nasledovné osoby:
   4. za Zhotoviteľa: [uchádzač doplní], e-mail: [uchádzač doplní]

b. za Objednávateľa: Ing. Maroš Kminiak, e-mail: maros.kminiak@vuood.sk

1. **Vyššia moc**
   1. Vyššou mocou sa pre účely tejto Zmluvy rozumie výnimočná udalosť alebo okolnosť:
      1. ktorá nastala mimo kontroly Strany,
      2. proti vzniku ktorej sa Strana nemohla primerane zabezpečiť pred uzavretím tejto Zmluvy, a ktorej vznik nemohla dôvodne predpokladať,
      3. ktorá preukázateľne bráni Strane v splnení jej povinností podľa tejto Zmluvy,
      4. ktorej sa po jej vzniku nemohla Strana patrične vyhnúť alebo ju odvrátiť.
   2. Vyššia moc pre účely Zmluvy zahŕňa iba výnimočné udalosti alebo okolnosti, ak sú súčasne splnené všetky podmienky uvedené v odseku 1. tohto článku Zmluvy. Vyššia moc predstavuje najmä zemetrasenie, požiar, epidémia, obdobie sucha, mráz, povodeň, víchrica, úder bleskom, vojna, revolúcia, povstanie, sabotáž, uzatvorenie dopravnej komunikácie (letiska), karanténa, zákaz dovozu-vývozu, devízové obmedzenia, embargo, bojkot, atď.
   3. Pre vylúčenie pochybností platí, že pre účely tejto Zmluvy omeškanie subdodávateľov Zhotoviteľa nie je považované za prípad vyššej moci.
   4. Ak vyššia moc niektorej zo Strán bráni alebo bude brániť v plnení jej povinností podľa Zmluvy, je táto Strana povinná o tejto skutočnosti bezodkladne informovať písomne druhú Stranu s uvedením povinností, ktoré z dôvodu vyššej moci nemôže splniť. Oznámenie musí byť druhej Strane doručené bezodkladne, a to najneskôr do 5 kalendárnych dní potom, čo sa dotknutá Strana dozvie (alebo by sa pri vynaložení odbornej starostlivosti mohla dozvedieť) o dôležitých udalostiach alebo skutočnostiach predstavujúcich vyššiu moc. Po uskutočnení tohto oznámenia príslušnou Stranou, nebude táto Strana zodpovedná za príslušné porušenia povinností po dobu, dokiaľ jej vyššia moc bráni alebo bude brániť v ich plnení.
   5. V prípade výskytu prekážky predstavujúcej vyššiu moc, ktorá bráni Strane splniť predmet Zmluvy v rámci dohodnutého času plnenia Diela, sa čas plnenia Diela predlžuje o dobu trvania vyššej moci a príslušná Strana, ktorej sa prekážka týka, počas tejto doby nie je v omeškaní. Zodpovednosť dotknutej Strany však nie je vylúčená a čas plnenia Diela sa nepredlžuje, pokiaľ táto Strana nesplnila svoju povinnosť bezodkladne informovať druhú Stranu o povahe a začiatku prekážky predstavujúcej vyššiu moc.
   6. Stranu nezbavuje zodpovednosti za porušenie povinnosti vyššia moc, ktorá nastala až v čase, kedy bola povinná Strana v omeškaní s plnením jej povinnosti. Účinky vylúčenia zodpovednosti sú obmedzené iba na dobu, pokým trvá vyššia moc.
2. **Záverečné ustanovenia**
   * + 1. Meniť a dopĺňať túto Zmluvu je možné len formou písomných a očíslovaných dodatkov podpísaných oprávnenými zástupcami oboch Strán.
       2. Neoddeliteľnou súčasťou tejto Zmluvy sú nasledovné prílohy:

* Príloha č. 1: Technická špecifikácia
* Príloha č. 2: Projekt
* Príloha č. 3: Harmonogram
* Príloha č. 4: Subdodávatelia
  + - 1. V prípade rozporu medzi ustanoveniami Zmluvy a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia Zmluvy. V prípade rozporu medzi ustanoveniami Zmluvy a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou zmluvných strán vylúčiť, platia ustanovenia Zmluvy a uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
      2. Ak je, prípadne bude, niektoré z ustanovení Zmluvy neplatné a/alebo neúčinné, nedotýka sa to ostatných ustanovení tejto Zmluvy, ktoré zostávajú v platnosti a účinnosti. Strany sa v takomto prípade zaväzujú dohodou nahradiť neplatné a/alebo neúčinné ustanovenie novým platným a/alebo účinným ustanovením, ktoré najlepšie zodpovedá pôvodne zamýšľanému účelu ustanovenia neplatného a/alebo neúčinného. Do doby uzavretia dohody, ktorou sa nahradia neplatné a/alebo neúčinné ustanovenia, sa Strany zaväzujú dodržiavať všeobecné záväzné predpisy Slovenskej republiky upravujúce problematiku pôvodne upravenú ustanoveniami, ktoré sa stali neplatnými a/alebo neúčinnými.
      3. Táto Zmluva je vyhotovená v dvoch (4) vyhotoveniach s platnosťou originálu, pričom Objednávateľ obdrží tri (3) a Zhotoviteľ jedno (1) vyhotovenie.
      4. Zmluva a akékoľvek práva a povinnosti vyplývajúce z nej sa spravujú právnymi predpismi Slovenskej republiky, neberúc do úvahy ustanovenia kolíznych noriem, pričom rozhodným právom je právo Slovenskej republiky. Strany sa pokúsia riešiť prípadné spory súvisiace s touto Zmluvou prioritne mimosúdnou cestou. V prípade, že nedôjde k zmieru, resp. k mimosúdnemu vyrovnaniu Strán, na rozhodovanie sporov zo Zmluvy majú právomoc súdy Slovenskej republiky.
      5. Vzťahy v tejto Zmluve bližšie neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatných všeobecne záväzných právnych predpisov.
      6. Strany spoločne vyhlasujú, že Zmluva bola uzavretá slobodne, vážne, je formulovaná určito a zrozumiteľne, nebola uzavretá pod nátlakom alebo v tiesni za nápadne nevýhodných podmienok a na znak súhlasu s jej obsahom ju oprávnení zástupcovia Strán potvrdzujú vlastnoručnými podpismi.

V Bojniciach, dňa ........................ V ........................, dňa ........................

|  |  |
| --- | --- |
| Za Objednávateľa: | Za Zhotoviteľa: |